Likumprojekts

**Grozījumi Izglītības likumā**

Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 242. nr.; 2018, 65., 196. nr.; 2019, 67., 75., 118., 240. nr.; 2020, 102., 174B., 224., 240A. nr.) šādus grozījumus:

1. 11.1 pantā:

papildināt pantu ar 1.2daļu šādā redakcijā:

"(12) Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktajā ārvalstī no 2016. gada 1. janvāra izsniegta izglītības dokumenta un iegūtu akadēmisko grādu apliecinoša dokumenta ekspertīzi atbilstoši Eiropas reģiona konvencijai par to kvalifikāciju atzīšanu, kas saistītas ar augstāko izglītību (turpmāk – Lisabonas konvencija), un šā panta 5.1 daļā minētajām vadlīnijām veic augstskola, kura, pamatojoties uz Augstskolu likumu, ir ieguvusi tiesības veikt minēto dokumentu ekspertīzi, ja šo dokumentu īpašnieks ir iesniedzis iesniegumu studiju uzsākšanai vai turpināšanai attiecīgajā augstskolā. Ministru kabinets nosaka ar ekspertīzi saistīto sniegto pakalpojumu cenrādi.";

izteikt ceturtās daļas 1. punktu šādā redakcijā:

"1) studiju uzsākšanai vai studiju turpināšanai Latvijā – augstskola, kurā izglītības dokumenta īpašnieks vēlas uzsākt vai turpināt studijas Latvijā. Augstskola var veikt papildu ekspertīzi un noteikt papildu prasības;";

papildināt pantu ar sesto, septīto, astoto, devīto un desmito daļu šādā redakcijā:

"(6) Akadēmiskās informācijas centrs atbilstoši Lisabonas konvencijai veic Latvijas nacionālā informācijas centra funkcijas un ir kompetentā iestāde kvalifikāciju atzīšanas jomā Latvijā, kā arī pārstāv Latviju Akadēmiskās mobilitātes un atzīšanas nacionālā informācijas centra Eiropas tīklā(*European Network of Information Centres in the European Region* (ENIC)) un Eiropas Savienības diplomatzīšanas tīklā (*National Academic Recognition Information Centres in the European Union* (NARIC)). Akadēmiskās informācijas centrs izstrādā augstākās izglītības kvalifikācijas atzīšanas vadlīnijas atbilstoši Lisabonas konvencijai.

(7) Šā panta 1.2daļā minētā augstskola ar Akadēmiskās informācijas centru slēdz vienošanos par sadarbību izglītības dokumentu un akadēmisko grādu apliecinošu dokumentu atzīšanā, lai nodrošinātu Lisabonas konvencijas pasākumu ievērošanu un piemērošanu.

(8) Šā panta pirmo, 1.1daļu un ceturtās daļas 1. punktu nepiemēro, ja izsniegtā izglītības dokumenta un iegūto akadēmisko grādu apliecinošā dokumenta ekspertīzi veic šā panta 1.2daļā minētā augstskola un izsniedz šā panta trešajā daļā minēto izziņu atbilstoši šā likuma 11.1 panta otrajai daļai.

(9) Šā panta 1.2 daļā minētajam iesniegumam pievieno normatīvajos aktos noteiktajā kārtībā apliecinātu izsniegtā izglītības dokumenta un iegūto akadēmisko grādu apliecinošā dokumenta kopiju, personu apliecinoša dokumenta kopiju un, ja nepieciešams, šo dokumentu tulkojumus latviešu valodā vai kādā citā Eiropas Savienības oficiālajā valodā, ja vien šie dokumenti nav sagatavoti kādā no minētajām valodām.

(10) Augstskolas uzņemšanas noteikumi studiju programmās paredz Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktajā ārvalstī no 2016. gada 1. janvāra izsniegtā izglītības dokumenta un iegūto akadēmisko grādu apliecinošā dokumenta īpašniekam norādīt augstskolu, kura veiks šo dokumentu ekspertīzi un izsniegs šā panta trešajā daļā minēto izziņu atbilstoši 11.1 panta otrajai daļai, ja dokumentu īpašnieks iesniegumu studiju uzsākšanai vai turpināšanai iesniedz divās vai vairākās augstskolās. Ja neviena no attiecīgajām augstskolām atbilstoši Augstskolu likumam nav ieguvusi tiesības veikt minēto dokumentu ekspertīzi, to veic Akadēmiskās informācijas centrs."

1. 11.2 pantā:

papildināt pantu ar 1.1 daļu šādā redakcijā:

"(11) Augstskola, kura ir veikusi šā likuma 11.1 panta astotajā un desmitajā daļā minēto ekspertīzi un izsniegusi šā likuma 11.1 panta trešajā un desmitajā daļā minēto izziņu, Ārvalstīs izsniegto izglītības dokumentu reģistrā ieraksta ziņas par katru Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktajā ārvalstī izsniegto izglītības dokumentu (izņemot neformālo izglītību apliecinošus dokumentus) un iegūto akadēmisko grādu apliecinošo dokumentu.";

papildināt ceturto daļu pēc vārdiem "Akadēmiskās informācijas centrs" ar vārdiem un skaitļiem "un augstskola, kura veikusi šā likuma 11.1 panta astotajā un desmitajā daļā noteikto ekspertīzi".

3. Papildināt pārejas noteikumus ar 93. punktu šādā redakcijā:

"93. Grozījumi šā likuma 11.1pantā, papildinot pantu ar 1.2daļu, izsakot 11.1panta ceturtās daļas 1. punktu jaunā redakcijā, papildinot pantu ar sesto, septīto, astoto, devīto un desmito daļu, un grozījumi šā likuma 11.2 pantā, papildinot pantu ar 1.1daļu un papildinot panta ceturto daļu, stājas spēkā vienlaikus ar grozījumiem Augstskolu likumā, kas paredz, ka Ministru kabineta noteiktajām prasībām atbilstošajai augstskolai ir tiesības veikt Eiropas Savienības valstīs, Eiropas Ekonomikas zonas valstīs, Šveices Konfederācijā un Ministru kabineta noteiktajās ārvalstīs no 2016. gada 1. janvāra izsniegto izglītības dokumentu un iegūto akadēmisko grādu apliecinošo dokumentu ekspertīzi un izsniegt izziņu par to, kādam Latvijā izsniedzamajam izglītības dokumentam vai Latvijā piešķiramajam akadēmiskajam grādam atbilst vai ir pielīdzināms izsniegtais izglītības dokuments vai piešķirtais akadēmiskais grāds."

Izglītības un zinātnes ministre

I. Šuplinska